უნივერსიტეტის ღონისძიებების პორტალი

სემინარი „ვეფხისტყაოსანზე“
2013-06-17 16:28 (Asia/Dubai)
21 ივნისს, 5 საათზე, G კორპუსში („ბიოლოგების“), 106 აუდიტორიაში მოეწყობა სემინარი „ვეფხისტყაოსანზე“.
სემინარის გეგმა:
პროფ. ნინო დობორჯგინიძე გააკეთებს „ვეფხისტყაოსნის“ კორპუსის პრეზენტაციას;
პროფ. ირინა ლობჟანიძე წარმოადგენს “ვეფხისტყაოსნისთვის” შექმნილ საგანგებო პროგრამას, Corpuser-ს და ილიაუნიში შექმნილი ქართული ენის მორფოლოგიური ანალიზატორის საპილოტე ვერსიას.
პროფ. ზურაბ კიკნაძე წაიკითხავს მოხსენებას „ორი სამეფო“.
პროფ. გიგი თევზაძე წაიკითხავს მოხსენებას „ბოლოს და ბოლოს, რა არის ეს „ვეფხისტყაოსანი““.
დასწრება თავისუფალია.

დისკუსია განათლების კანონში შესატანი ცვლილებების შესახებ
2013-06-20 10:28
20 ივნისს, 16.00 საათზე, თსუ-ს მელიქიშვილის სახ. აუდიტორიაში (I კორპუსი, 115-ე ოთახი) სხვადასხვა უნივერსიტეტების პროფესორების საინიციატივო ჯგუფის ორგანიზებით იმართება შეხვედრა-დისკუსია განათლების კანონში შესატანი ცვლილებების განსახილველად. დისკუსიის შედეგად დაგეგმილია პარლამენტისადმი საერთო მიმართვის მიღება. დასწრება თავისუფალია.
შეხვედრაზე მოწვეული არიან საქართველოს აკრედიტებული უნივერსიტეტების პროფესორ-მასწავლებლები, არასამთავრობო ორგანიზაციები და სახელმწიფო უწყებების წარმომადგენლები.
2013 წ. 10 ივნისს განათლების და მეცნიერების სამინისტრომ საქართველოს პარლამენტს წარუდგინა კანონპროექტი „უმაღლესი განათლების შესახებ“ საქართველოს კანონში ცვლილებების შესატანად. ჩვენს შეშფოთებას იწვევს როგორც კანონპროექტის შინაარსი, რომელიც საგრძნობლად ზღუდავს უნივერსიტეტების ავტონომიას, ისე მისი ინიცირება დაჩქარებული წესითა და დაინტერესებულ მხარეებთან კონსულტაციის გარეშე.

შედარებითი ლიტერატურის მე-4 კონფერენცია
2013-06-20 10:32
ილიას სახელმწიფო უნივერსიტეტში 2013 წლის 24-26ივნისს
ილიას სახელმწიფო უნივერსიტეტის შედარებითი ლიტერატურის ინსტიტუტის
და პროგრამა ”ტემპუსის” მიერ დაფინანსებულ პროექტის “სადოქტორო სკოლების განვითარება უკრაინასა და საქართველოში” ორგანიზებით ტარდება
შედარებითი ლიტერატურის მე-4 საერთაშორისო კონფერენციაა: „იდენტობათა ტრანსფორმირება: კულტურული იდენტობები და თანამედროვე ევროპა“.
კონფერენციის თემატურ სესიებზე განიხილება თემები: იდენტობები და მათი ტრანსფორმირება; კულტურული იდენტობა და პოლიტიკა; ლიტერატურის/კულტურის როლი იდენტობის ფორმირებაში; თანამედროვე ევროპა და ევროპული იდენტობა; თანამედროვეობა და იდენტობა აღმოსავლეთ ევროპაში.
კონფერენციის პლენარული სესია გაიმართება 24 ივნისს, 10 სთ, ჭავჭავაძის გამზ.32, 101-ე აუდიტორიაში.
მომხსნებლები:
მონიკ კასტილო (პარიზის უნივერსიტეტი XII, პარიზი, საფრანგეთი): ”რესპუბლიკა და საზოგადო სიკეთე: ფილოსოფიური მემკვიდრეობა და თანამედროვე გამოწვევები”;
დევიდ აიერსი (კენტის უნივერსიტეტი, კენტერბერი, დიდი ბრიტანეთი): ”თვითდადგინება: ევროპული სუპრა-ნაციონალური იდენტობის საკითხი”.
კონფერენციის სამუშაო ენებია ქართული და ინგლისური.
იხილეთ პროგრამა ქართულად>>>
იხილეთ პროგრამა ინლისურად>>>

საერთაშორისო საზაფხულო სკოლა ლიდერობაზე
2013-06-24 11:01
27 ივნისს, 16:00 საათზე, ( A კორპუსი, ჭავჭავაძის გამზ.32) 101 აუდიტორიაში მოეწყობა პრეზენტაცია ბაკალავრიატის პირველ და მეორე კურსის სტუდენტებისათვის, რომელიც გააცნობს მათ საერთაშორისო საზაფხულო სკოლა ლიდრეობაზე 2013, რომელიც უკვე მეოთხე წელია რაც საქართველოში ტარდება ჰარვარდის ინსტრუქტორების მონაწილეობით.
პრეზენტაციის გეგმა:
ჰარვარდის უნივერსიტეტის წარმომადგენელი ჯულიან რაიანი გააკეთებს პრეზენტაციას საზაფხულო სკოლის შესახებ. The International Spark Program -ის აღმასრულებელი დირექტორი ნათია შარიქაძე უპასუხებს თქვენს კითხვებს პროგრამასთან დაკავშირებით.
დასწრება თავისუფალია.
იხილეთ ფაილი >>>

ღია კარის დღე - საჯარო ადმინისტრირების პროგრამა
2013-06-25 12:50
2013 წლის 2 ივლისს, სამშაბათს 19:00 საათზე, საჯარო პოლიტიკის ადმინისტრირების პროგრამის ფარგლებში გაიმართება ღია კარის დღე, რომელზეც აბიტურიენტებს, სტუდენტებსა და ყველა დაინტერესებულ პირს, შესაძლებლობა გექნებათ მიიღოთ ამომწურავი ინფორმაცია პროგრამის შესახებ.
შეხვედრა გაიმართება შემდეგ მისამართზე: გ. წერეთლის ქ. 1, აუდიტორია G106 (ილიას სახელმწიფო უნივერსიტეტის G კორპუსი / ვაკის პარკის მიმდებარე ტერიტორია)
დამატებითი კითხვების შემთხვევაში მოგვმართეთ:
ილიას სახელმწიფო უნივერსიტეტის, საჯარო ადმინისტრირების სამაგისტრო პროგრამა
მის.: გ. წერეთლის 1, ოთახი G503
ტელ: 210 28 96
ელ. ფოსტა: mpa@iliauni.edu.ge

პროგრამა ხორციელდება აღმოსავლეთ-დასავლეთის მართვის ინსტიტუტის ეგიდითა და ამერიკის შეერთებული შტატების საერთაშორისო განვითარების სააგენტოს (USAID) ფინანსური მხარდაჭერით.

ბაკალავრებ​ის სწავლის დამთავრები​ს საზეიმო ღონისძიება
2013-06-25 13:45
უკვე მეშვიდე წელია, ილიას სახელმწიფო უნივერსიტეტის ბაკალავრები ივნისის ბოლო შაბათს სწავლის დამთავრებას ზეიმობენ. ილია ჭავჭავაძის ნახევრად გადაკეტილ გამზირზე ილიაუნის უკვე ყოფილი, მანტიებში გამოწყობილი ასობით სტუდენტი იკრიბება და ამ მნიშვნელოვან დღეს მეგობრებთან და პროფესორებთან ერთად აღნიშნავს.
წელს ბაკალავრების სწავლის დამთავრების საზეიმო ღონისძიება 29 ივნისს, 19.00 საათზე დაიწყება (ი. ჭავჭავაძისგამზ.32).
ღონისძიებას გახსნის და სტუდენტებს მიესალმება ილიას სახელმწიფო უნივერსიტეტის რექტორი, პროფესორი გიგი თევზაძე. ტრადიციისამებრ, ბაკალავრების სახელით სიტყვით გამოვა კონკურსში გამარჯვებული სტუდენტიც.
ღონისძიების ოფიციალური ნაწილი ბაკალავრებისათვის ტრადიციული, ყველასთვის საყვარელი რიტუალით – ქუდების აყრით და გრანდიოზული ფეიერვერკით დამთავრდება.
ილიაუნი იყო პირველი უნივერსიტეტი საქართველოში, რომელმაც 2006 წელს ეს დასავლური ტრადიცია შემოიტანა საქართველოში.

თავისუფლების ჰანგები
2013-06-27 11:39
დღეს, ხუთშაბათს, 19.00-ზე, A კორპუსის წინ გაიმართება ჯაზის მუსიკის კონცერტი, რომელიც ეძღვნება საუნივერსიტეტო ავტონომიის საკითხს. კონცერტში მონაწილეობს ლევან კემოს ჯაზ-კვინტეტი.
ამ ღონისძიებით გვეძლევა საშუალება დავაფიქსიროთ ჩვენი პოზიცია და ამავე დროს, ვისიამოვნოთ მაღალი ხარისხის მუსიკით.

კაფკას მოთხრობების კრებულის პრეზენტაცია
2013-07-01 12:25
ილიაუნის ავსტრიული კულტურის ცენტრი გიწვევთ ფრანც კაფკას დაბადებიდან (დაბ. 1883 წ. 3 ივლისს) 130 წლისთავისადმი მიძღვნილ საღამოზე. გამომცემლობა “პეგასი” წარმოგიდგენთ ფრანც კაფკას იუბილესთან დაკავშირებით გამოცემულ კრებულს, რომელიც აერთიანებს რამდენიმე ქართველი მთარგმნელის მიერ თარგმნილ რჩეულ მოთხრობებს. გამომცემლობა “პეგასი’ ღონისძიების სტუმრებს განსაკუთრებული ფასდაკლებით შესთავაზებს კაფკას მოთხრობების კრებულს.
პრეზენტაცია გაიმართება 2013 წ. 3 ივლისს, ოთხშაბათს, 18.00 სთ. ილიაუნის ავსტრიული კულტურის ცენტრში.
მის.: ქ. ჩოლოყაშვილის გამზ. 3/5, H-104.
დასწრება თავისუფალია.

სოციალური ცვლილებები და კრიზისები
2013-07-01 13:39
ილიას სახელმწიფო უნივერსიტეტის ორგანიზებით 3 ივლისს 12:00 საათზე ა101 აუდიტორიაში ჩატარდება სოციოლოგთა რიგით მეორე სამეცნიერო კონფერენცია თემაზე „სოციალური ცვლილებები და კრიზისები თანამედროვე საზოგადოებაში“. სოციალური ცვლილებები თანამედროვე საზოგადოებაში განსაკუთრებული კომპლექსურობითა და მეტისმეტად აჩქარებული ტემპით ხასიათდება, რაც საზოგადოების ცალკეულ სფეროებში ხშირად ხანგრძლივ კრიზისებს აჩენს.
კონფერენციის მიზანს, ერთი მხირვ წარმოაგენს მაკრო დონეზე მიმდინარე სოციალური ცვლილებების სოციოლოგიური ანალიზი, რომელიც გავლენას ახდენს ისეთ ძირეულ სოციალურ ინსტიტუტებზე, როგორებიცაა ეკონომიკა, პოლიტიკა, რელიგია, ოჯახი, განათლება, მეცნიერება, ტექნოლოგია, ლეგალური სისტემა და ა.შ. მეორე მხირვ, სოციოლოგთა კვლევის ფოკუსში მოქცეულია მიკრო დონეზე განხორციელებული სოციალური ცვლილებები, რომელიც თავის მხრივ მნიშვნელოვან ზეგავლენას ახდენს ჩვენს ღირებულებებზე, ატიტუდებზე, რწმენებზე, ცალკეული ინდივიდის მოქმედებებზე და საბოლოო ჯამში, ცვლის თითოეული ჩვენგანის ცხოვრებას.
ახალგაზრდა მკვლევარებს, რომელებიც დაინტერესებული არიან თანამედროვე საზოგადოების წინაშე არსებული სოციალური ცვლილებებითა და კრიზისებით, საშუალება ეძლევათ წარმოადგინონ საკუთარი ნაშრომები და გაუზიარონ ერთმანეთს იდეები.
იხილეთ პროგრამა>>>

ფენტეზის ჟანრის საუკეთესო ლექსი
2013-07-04 14:54
დასრულდა ნამუშევრების მიღება ილიას სახელმწიფო უნივერსიტეტისა და სემიოტიკის კვლევითი ცენტრის მიერ გამოცხადებულ კონკურსზე „ფენტეზის ჟანრის საუკეთესო ლექსი“. კონკურსში მონაწილეობის მსურველებს უნდა შეექმნათ ფენტეზის ჟანრის ლექსი სურათის მიხედვით. დაჯილდოების ცერემონიალი გაიმართება 5 ივლისს, 14:00 საათზე, წიგნის მაღაზია „ლიგამუსში“. პირველ ადგილზე გასული კონკურსანტი დაჯილდოვდება სერტიფიკატით და 500 ლარით, ხოლო მეორე და მესამე ადგილზე გასული მონაწილეები მიიღებენ სერტიფიკატებს „ფენტეზის ჟანრის საუკეთესო პოეტური ტექსტის შექმნისთვის“.

ილიაუნის არქიტექტორების გამოფენა
2013-07-04 17:16
დღეს, 17.00 საათზე, ილიას სახელმწიფო უნივერსიტეტის საინჟინრო ფაკულტეტის არქიტექტურის პროგრამა გეპატიჟებათ წლის შემაჯამებელ გამოფენაზე.
გამოფენაზე წარმოდგენილი იქნება პირველი, მეორე და მესამე კურსის საკურსო ნამუშევრები.
პირველი კურსის სტუდენტები წარმოადგენენ ორ და სამ განზომილებაში შესრულებულ კომპოზიციებსა და მცირე არქიტექტურული ობიექტის პროექტს. საპროექტო დავალების ფუნქცია შერჩეულია მათ მიერ – სურვილის და ინტერესიდან გამომდინარე.
ასევე წარმოდგენილ იქნება ცნობილი არქიტექტორების მიერ შექმნილი პროექტების ასლები (ნახაზები და თაბაშირში შესრულებული მაკეტი), კვლევითი მასალა. შემდეგ კი ამ პროექტების შეცვლის, განვითარების პროექტი.
მეორე კურსის სტუდენტები წარმოადგენენ საცხოვრებელი, ერთი ოჯახისთვის განკუთვნილი სახლის პროექტებს. სტუდენტების დავალება მოიცავდა არქიტექტურული ობიექტის სწორად განლაგებას მოცემულ ტერიტორიაზე, სწორად დაგეგმარებასა და ფორმის შექმნას.
მეორე კურსის სტუდენტები ასევე წარმოადგენენ 10-ადგილიანი სასტუმროს არქიტექტურულ გეგმარებით პროექტს.
მესამე კურსის სტუდენტები წარადგენენ ილიას სახელმწიფო უნივერსიტეტის ტერიტორიის განვითარების გეგმას.
პროექტი მოიცავს:
1.კვლევით ნაწილს, რომელიც ითვალისწინებს ტერიტორიის შესავლის/ანალიზის სქემას – ტრანსპორტის მიმოსვლის სქემა, ტერიტორიასთან ახლოს არსებული სავაჭრო საყოფაცხოვრებო საცხორებელი ობიექტების განლაგება, გარშემო მდებარე შენობების სართულიანობა, ვაკის პარკთან კავშირი;
2. ქალაქგეგმარებით პრობლემებს
3. ლანდშაფტის განვითარებას/ ტერიტორიის გააქტიურებას
4. მდგრადი განვითარების პრობლემებს;
ასევე წარმოდგენილი იქნება საერთაშორისო ვორკშოპის ნამუშევრები. ვორკშოპი ჩატარდა გერმანიაში, ქალაქ პოტსდამში. ორგანიზატორი გახლდათ გერმანული მხარე – პოტსდამის არქიტექტურული სკოლა. მონაწილეობას იღებდნენ სტუდენტები და არქიტექტორები, წამყვანი სპეციალისტები როგორც გერმანიაში, ასევე ამერიკაში, კორეასა და საქართველოში. სტუდენტებმა შექმნეს პოტსდამის აგრარული ინსტიტუტის განვითარების გეგმა;
აგრეთვე წარმოდგენილი იქნება კავშირი ”ენერგოეფექტურობის ცენტრი საქართველო” BP საქართველოსა და ნავთობისა და გაზის სფეროში მისი პარტნიორების მიერ დაფინანსებული პროგრამის ”განახლებადი ენერგიის და ენერგოეფექტური პროექტები საქართველოს თემებისათვის” ფარგლებში გამოცხადებული არქიტექტურული კონკურსის გამარჯვებული პროექტები.
ლანდშაფტის პროექტს – მინიატურული ბაღი და უნივერსიტეტის ტერიტორიის კეთილმოწყობის პროექტს.

ძილის მეცნიერებიდან ძილის მედიცინამდე
2013-07-09 10:25
18 ივლისს, 10:30 საათზე ილიას სახელმწიფო უნივერსიტეტის 106 – ე აუდიტორიში (G კორპუსის, გ. წერეთლის 2) გაიხსნება ტვინის კვლევის საერთაშორისო ორგანიზაციისა (IBRO) და ილიას სახელმწიფო უნივერსიტეტის გრანტით ღია ფორმატის საზაფხულო სკოლა „ From Sleep Science to Sleep Medicine“. სკოლის სამეცნიერო ორგანიზატორია ილიას უნივერსიტეტის ასოცირებული პროფესორი ირმა გვილია.
კურსი „ძილის მეცნიერებიდან ძილის მედიცინამდე“ მიზნად ისახავს საქართველოსა და კავკასიის რეგიონში ძილის კვლევის ფუნდამენტური და კლინიკური მიმართულებების განვითარების ხელშეწყობას. ტრენინგების პროგრამა ითვალისწინებს ჩვენს რეგიონში ფუნდამენტური, კლინიკური და გამოყენებითი კვლევის მიმართულებით მომუშავე მაღალკვალიფიკაციური ახალგაზრდა მეცნიერებისა და ძილის მედიცინის სპეციალისტების მომზადებას. გარდა ამისა, საზაფხულო სკოლის მიმდინარეობისას შესაძლებელი გახდება ძილის კვლევის დარგში მომუშავე მსოფლიოს წამყვანი სპეციალისტების მიერ აქტუალური მეცნიერული ჰიპოთეზების, კვლევის თანამედროვე კონცეფციებისა და უახლესი საინტერესო აღმოჩენების ურთიერთგაზიარება.
პროექტის მიზანს ასევე შეადგენს რეგიონში ძილის ფუნდამენტური კვლევის, როგორც ნეირომეცნიერების ერთერთი მნიშვნელოვანი სფეროს პოპულარიზაციასა და ძილის დარღვევების ჯანდაცვის აქტუალურ პრობლემად წარმოჩენას.
ტვინის კვლევის საერთაშორისო ორგანიზაცია 1961 წლიდან არსებობს და აერთიანებს ნეირომეცნიერებს მსოფლიოს მასშტაბით. ორგანიზაცია აქტიურად ეწევა კვლევით და საგანმანათლებლო საქმიანობას.
საზაფხულო სკოლა არაფორმალურ და სასიამოვნო გარემოში, – ყაზბეგში ჩატარდება და 18-დან 23 ივლისამდე
გასტანს.

საფორტეპიანო მუსიკის კონცერტი
2013-07-09 15:51
10 ივლისს, 19:30 საათზე, ილიაუნის თეატრის ფოიეში (ი.ჭავჭავაძის გამზირი 32), მუსიკის ცენტრის ორგანიზებით, გაიმართება საფორტეპიანო მუსიკის კონცერტი. კონცერტში მონაწილეობას მიიღებენ პროფესორ ნინო მამრაძის სტუდენტები: ანა გეგია, მარიამ მამნიაშვილი, მარიტა ქომეთიანი და ლაურა ქართველიშვილი. დასწრება უფასოა.
იხილეთ პროგრამა >>>

შეხვედრა და ვორქშოფი
2013-07-11 16:23
18 ივლისს, 17:00-დან 19:00 საათამდე, ილიაუნის წიგნის მაღაზია ”ლიგამუსში” (ჭავავაძის N32), ხელოვნების სამეცნიერო-კვლევითი ინსტიტუტის ინიციატივით, გაიმართება შეხვედრა და დისკუსია სლოვენიელ ქორეოგრაფ გორან ბოგდანოვსკისთან, რომელიც მრავალი ჯილდოს მფლობელია.
გორან ბოგდანოვსკიმ შექმნა და განავითარა თვითგამოხატვის საკუთარი სტილი, რომელიც აერთიანებს მუსიკას, განათებას, დრამატურგიას, ტექნოლოგიას, ტექსტსა და სხეულს.
2000 წელს მან დააარსა: Fičo Balet, 2002 წელს, ლუბლიანაში – Kino Šiška სარეპეტიციო სივრცე თანამედროვე ცეკვისა და თეატრისთვის, 2003 წელს, პარტნიორებთან ერთად – სლოვენიური ცეკვის პირველი ბიენალე Gibanica. არის ერთ-ერთი დამფუძნებელი NOMAD ცეკვის აკადემიის.
2006 წლიდან ატარებს თრეინინგებსა და ვორქშოფებს.
აქვე გაცნობებთ, რომ 19 ივლისს, 11:00-დან 14:00 საათამდე, სლოვენიელი ქორეოგრაფი ვორქშოფს ჩაატარებს კინომსახიობთა თეატრის მცირე სცენაზე, რომელშიც მონაწილეობა შეუძლია ყველას, ვინც ქორეოგრაფიისა და კონტაქტური იმპროვიზაციის მიმართულებით მუშაობს (მსურველებს უნდა ეცვათ კომფორტული ტანსაცმელი).
გორან ბოგდანოვსკის ნამუშევრები იხილეთ:
http://vimeo.com/66497890
http://vimeo.com/36581049
http://vimeo.com/21826366
http://vimeo.com/21590905
http://www.youtube.com/watch?v=yOp80UkjHwg
http://www.youtube.com/watch?v=15nxHMF2vLM
http://www.youtube.com/watch?v=BweCVObHGJ0
http://www.youtube.com/watch?v=SFFAXPfwJJw
http://www.youtube.com/watch?v=N66n7LARAXU
დამატებითი ინფორმაციისთვის დაუკავშირდით:
გურამ კოკაიას (555) 20 20 45
მიშა ტატანაშვილს (598) 60 49 38
დასწრება თავისუფალია!

სემინარი საქართველოს დემოგრაფიულ პრობლემებზე
2013-07-12 11:33
2013 წლის 30 ივლისს, 10:00 საათზე, ილიას სახელმწიფო უნივერსიტეტის ”S” კორპუსის (აღმოსავლეთმცოდნეობის ინსტიტუტის შენობა, გ. წერეთლის 3) დარბაზში გაიმართება საერთაშორისო სემინარი საქართველოს დემოგრაფიულ პრობლემებზე. მასში მონაწილეობას მიიღებს სალამანკის უნივერსიტეტის პროფესორი ხოსე ანტონიო ორტეგა, რომელიც განიხილავს აფხაზეთის დემოგრაფიულ ვითარებას.

კინოპროექტის მომზადება და წარდგენა
2013-07-12 17:11
კინოექსპერტი გაბრიელე ბრუნენმეიერი კინოპროექტების მომზადების, წარდგენის/პიტჩინგის შესახებ ოთხდღიან ინტენსიურ ვორკშოპსა და ერთ საჯარო ლექციას ჩაატარებს.
ვორკშოპი
ვორკშოპი გამიზნულია ახალგაზრდა კინემატოგრაფისტებისათვის, ვისაც აქვს სრული ან მოკლემეტრაჟიანი ფილმის პროექტი და სურს მოამზადოს პროექტის წარდგენა/პიტჩინგი პროდიუსერებისათვის, პოტენციური დამფინანსებლებისათვის, კინოფესტივალების შესაბამისი სექციებისათვის ან სხვა დაინტერესებული პირებისთვის.
სახელწოდება: კინოპროექტის შეფუთვა: განვითარებიდან პრეზენტაციამდე
დრო: 16-19 ივლისი, 11:00 – 16:00 სთ
ადგილი: ილიას სახელმწიფო უნივერსიტეტი (მისამართი: ქაქუცა ჩოლოყაშვილის გამზირი # 3-5, ვაკის პარკთან), აუდიტორია # G 308.
რეგისტრაცია: მონაწილეობის მსურველებმა უნდა შეავსონ მარტივი სარეგისტრაციო ფორმა: http://goo.gl/pn8Kc
სამუშაო ენა: ინგლისური, გერმანული, ქართული
ვორკშოპის გვერდი ელექტრონულ სასწავლო გარემოში: http://goo.gl/WD6yB
საჯარო ლექცია
ლექცია განკუთვნილია ასევე კინოპროექტის წარდგენით დაინტერესებული პირებისათვის. დასწრება თავისუფალია.
სახელწოდება: როგორ წარვადგინოთ კინოპროექტი — პრეზენტირების ხელოვნება
დრო: 15 ივლისი, 18:00 სთ
ადგილი: გოეთეს ინსტიტუტი (მისამართი: ზანდუკელის #16, მე-2 სართული)

გაბრიელეს ბრუნენმეიერის შესახებ
კინოსცენარების განვითარების, კინოპაკეტების შედგენისა და პროექტის წარდგენის ექსპერტი და ევროკავშირის MEDIA პროგრამის საგანმანათლებლო ინიციატივის MAIA Workshops-ის საგანმანათლებლო ხელმძღვანელი გაბრიელე ბრუნენმეიერი თანამშრომლობს სხვადასხვა საერთაშორისო კინოფესტივალთან და საგანმანათლებლო პროგრამასთან, მათ შორის ბერლინალეს საერთაშორისო კინოფესტივალის და სარაევოს კინოფესტივალის ახალგაზრდული პროგრამა Talent Campus, ისტანბულის საერთაშორისო კინოფესტივალის პროექტების განვითარების ვორკშოპი Meetings on the Bridge, რობერტ ბოშის კო-პროდუქციის პრიზი და სხვა.
გაბრიელე ასევე ხელმძღვანელობდა MEDIA პროგრამის საინფორმაციო სამსახურს MEDIA Antenna Berlin-Brandenburg, იყო MEDIA ტრენინგების ინიციატივის Moonstone International-ის სამხატვრო მრჩეველი და კოტბუსის კინოფესტივალის სამხატვრო ხელმძღვანელი, სადაც შექმნა სექცია East-West-Coproduction Market Connecting Cottbus. 2005 წლიდან ასევე მუშაობს პროექტებისა და სცენარის მრჩეველად ახალგაზრდა კინემატოგრაფისტთა დაფინანსების ფონდში Kuratorium Junger Deutscher Film.
პროექტი Reverse Brain Drain
ვორკშოპი ხორციელდება პროექტის Reverse Brain Drain ფარგლებში, გოეთეს ინსტიტუტის პროგრამის „განვითარების, განათლებისა და კულტურის ფაბრიკა“ (Denkfabrik Kultur, Bildung und Entwicklung — Think Tank Culture, Education and Development) მხარდაჭერით და გულისხმობს გამოცდილების გაზიარებას ხელოვნების სფეროში.
პროექტის ფარგლებში ხორციელდება საჯარო ლექციების და ვორკშოპების სერიები, რომლებსაც გერმანელი და გერმანიაში მოღვაწე ცნობილი ქართველი ხელოვანები ატარებენ, ქართველი სტუდენტების პროფესიულ განვითარების მიზნით.
ინფორმაცია პროექტის შესახებ: www.rebraindrain.wordpress.com

აუტიზმის საზაფხულო სკოლა
2013-07-18 16:18
ილიას სახელმწიფო უნივერსიტეტის აუტიზმის ცენტრი წელს უკვე მესამედ უმასპინძლებს აუტიზმის საზაფხულო სკოლას. საზაფხულო სკოლა 22 ივლისიდან 2 აგვისტოს ჩათვლით გაგრძელდება. მისი თეორიული ციკლი 09:00-დან 12:00სთ-მდე გაიმართება ილიას სახელმწიფო უნივერსიტეტის A 101 აუდიტორიაში, ხოლო პრაქტიკული ნაწილი მხოლოდ წმ. გიორგის სახ. აუტიზმის ცენტრის თანამშრომლებისათვის იქნება ნებადართული.
სკოლას გაუძღვებიან ცენტრალური კალიფორნიის, ქ. ფრენსოს სახელმწიფო უნივერსიტეტთან არსებული აუტიზმის ცენტრის ხელმძღვანელი პროფესორი ამანდა ადამსი და ამავე ცენტრის პროფესორი მერიენ ჯექსონი.
დასწრების მსურველებს უნდა ჰქონდეთ საბაზისო ცოდნა ქცევით თერაპიაში აუტიზმის დროს და იცნობდნენ ზოგადად შეფასების ინსტრუმენტებს.

ილიას უნივერსიტეტში ჟურნალისტებისთვის სემინარი იმართება
2013-08-16 11:16
ილიას სახელმწიფო უნივერსიტეტის, “საერთაშორისო მაუწყებლობის ბიუროს” და “არასამთავრობო ორგანიზაციათა რესურს ცენტრის” ორგანიზებით, 16-18 აგვისტოს, მედია სემინარი ტარდება, თემაზე: “გრიპის და სტიქიური უბედურებების გაშუქება მედია საშუალებებით”.
როგორც “ინტერპრესნიუსს” ილიას უნივერსიტეტიდან აცნობეს, სემინარი მიზნად ისახავს ჟურნალისტური პრაქტიკის და ახალი მედიის საშუალებების გამოყენებას საგანგებო სიტუაციების შესახებ რეპორტაჟების მომზადების დროს.
სემინარს წარუძღვებიან ქართველი და ამერიკელი ექსპერტები. ტრენინგი განკუთვნილია ჟურნალისტებისათვის, რედაქტორებისათვის, ჟურნალისტიკის ლექტორებისა და ტრენერებისათვის.
ტრენინგს დაესწრება 30 მონაწილე თბილისიდან და რეგიონებიდან: კახეთი, აჭარა, სამეგრელო, გურია, შიდა ქართლი, იმერეთი. ასევე, სემინარს დაესწრება დაავადებათა კონტროლის და ჯანმრთელობის ეროვნული სააგენტოს თანამშრომლები.
17 აგვისტოს სემინარზე მოხსენებით გამოვა ამერიკის შეერთებული შტატების საელჩოს პრეს-ატაშე, ჯერემი რიჩარტი. ასევე, ამერიკის შეერთებული შტატების დაავადებათა კონტროლის და პრევენციის ცენტრის თანამშრომელი, პროფესორი დან რატცი.

I საერთაშორისო სამეცნიერო-პრაქტიკული კონფერენცია
2013-08-23 15:14
ამა წლის 29 აგვისტოდან 3 სექტემბრის ჩათვლით, ილიას სახელმწიფო უნივერსიტეტის დედამიწის შემსწავლელ მეცნიერებათა ინსტიტუტი, ტაივანის ეროვნული უნივერსიტეტი, გეომეცნიერების დეპარტამენტი და შოთა რუსთაველის ეროვნული სამეცნიერო ფონდი ახორციელებს
I საერთაშორისო სამეცნიერო-პრაქტიკულ კონფერენციას – “ კავკასიის აქტიური ტექტონიკა, მაგმატიზმი-ბუნებრივი საფრთხეები და რესურსები”.
კონფერენციის მიზანია რეგიონის აქტიური ტექტონიკის უახლესი კვლევის წარმოჩენა და ანალიზი; თანამედროვე აქტიური ტექტონიკის შესწავლის მეთოდების (გამოყენებითი გეოფიზიკა, GPS დაკვირვებები, დისტანციური ზონდირება, სეისმოლოგია, გეოქიმია და სხვ. ) მიღწევებისა და გამოყენების უახლესი შედეგების განხილვა; თანამედროვე აქტიურ ტექტონიკასთან დაკავშირებული სეისმურობის და სხვა გეოსაფრთხეების ანალიზი, მათი კვლევისა და პრევენციის თანამედროვე მეთოდების გამოყენების მაგალითების გაცნობა; თანამშრომლების ახალი სფეროების და ერთობლივი სამეცნიერო-კვლევითი პროექტების დასახვა და შემუშავება.
კონფერენციის ძირითადი სესიები ჩატარდება ილიას სახელმწიფო უნივერსიტეტში, ა/წ. 29-31 აგვისტოს, ხოლო, სამეცნიერო-პრაქტიკული გასვლითი სემინარი ჩატარდება სტეფანწმინდაში – ა/წ. 1-3 სექტემბერს.

საზაფხულო სკოლა ”სამხრეთ კავკასია 2013”
2013-09-04 17:31
უკვე მეხუთე წელია, ილიას სახელმწიფო უნივერსიტეტი მასპინძლობს საზაფხულო სკოლას ”სამხრეთ კავკასია – კულტურა, საზოგადოება, პოლიტიკა”. წელს აღნიშნული საზაფხულო სკოლა 6 სექტემბერს გაიხსნება და მასში მონაწილეობას მიიღებს 22 გერმანელი და 6 ქართველი სტუდენტი. საზაფხულო სკოლა იმართება გერმანიის აკადემიური გაცვლის სამსახურის (DAAD) მხარდაჭერით, პროგრამის ”GoEast” ფარგლებში.
საზაფხულო სკოლის მიზანია, ხელი შეუწყოს კავკასიის როგორც ფენომენის გააზრებას ევროპულ აკადემიურ სივრცეში და ამით წვლილი შეიტანოს ევროპისა და კავკასიის ქვეყნების კულტურულსა და პოლიტიკურ ურთიერთდაახლოებაში.
ქართველი და გერმანელი სტუდენტები ორი კვირის განმავლობაში მოისმენენ მოხსენებებსა და სემინარებს, რომლებსაც გაუძღვებიან დოქტორი უვე ჰალბახი (მეცნიერებისა და პოლიტიკის ფონდი, ბერლინი) და დოქტორი ფლორიან მიულფრიდი (ფრიდრიხ შილერის უნივერსიტეტი, იენა).მონაწილეები შეხვდებიან სხვადასხვა დარგის ქართველ ექსპერტებს, ხელოვანებსა და პოლიტიკოსებს.
სემინარები და შეხვედრები ჩატარდება თბილისში. მონაწილეებისთვის დაგეგმილია ექსკურსიები მცხეთაში, უფლისციხეში, დავით-გარეჯში, სიღნაღსა და ყაზბეგში.
კურსის დასრულებისას მონაწილეები დაჯილდოვდებიან სერტიფიკატებით (3 კრედიტი).

სემინარები კვლევითი პოტენციალის გასაძლიერებლად
2013-09-11 16:09
ილიას სახელმწიფო უნივერსიტეტის მეცნიერებისა და ხელოვნების ფაკულტეტი გიწვევთ რატგერსის უნივერსიტეტის პროფესორის, საერთაშორისო ურთიერთობების დეკანის, ჯოანა რეგულსკას საჯარო ლექციაზე, რომელიც ეხება კვლევის განხორციელებისათვის საჭირო ორ მნიშვნელოვან საკითხს:როგორ უწყობს ხელს უნივერსიტეტი პროფესორებსა და სტუდენტებს კვლევაში და როგორ მოიპოვონ პროფესორებმა და სტუდენტებმა კვლევითი გრანტები.
საჯარო ლექცია ჩატარდება ილიას სახელმწიფო უნივერსიტეტის G კორპუსის 106-ე დარბაზში (გ. წერეთლის 2), ოთხშაბათს, 11 სექტემბერს, 11:00 – 15:00 საათამდე.
დასწრება თავისუფალია.

ეპილეპსიის მკურნალობის ახალი მიმართულებები
2013-09-13 14:32
25 სექტემბერს, 13.00 საათზე, G-106-ე აუდიტორიაში (გ. წერეთლის 2) ილიას სახელმწიფო უნივერსიტეტის პროფესორი მერაბ კოკაია წაიკითხვას ლექციას თემაზე: “ეპილეპსიის მკურნალობის ახალი გზები”.
დასწრება თავისუფალია.

შეხვედრა კვლევითი პროექტების კონკურსთან დაკავშირებით
2013-09-13 16:54
პროგრამა „კავკასიის შვეიცარიული აკადემიური ქსელი“ აცხადებს კონკურსს რეგიონულ კვლევით პროექტებზე სოციალურ მეცნიერებებში. რეგიონულ პროექტებში იგულისხმება ერთობლივი ქართულ- სომხური პროექტები, რომლებიც მოიცავს თანამშრომლობას ქართულ და სომხურ კვლევით ინსტიტუტებს/ორგანიზაციებს შორის. პროექტები უნდა ესადაგებოდეს შემდეგ თემებს:
1.რეგიონული თანამშრომლობა და უსაფრთხოება;
2.აქტორები და ინსტიტუტები- შედარებითი მიდგომა.
აპლიკაციის გაგზავნის ბოლო ვადაა 7 ოქტომბერი.
დეტალური ინფორმაცია კონკურსის თაობაზე იხილეთ პროგრამის ვებგვერდზე: http://ascn.ch/en/research/Open-Calls/Regional-Call-2013.html
საინფორმაციო შეხვედრა აღნიშნულ კონკურსთან დაკავშირებით ჩატარდება 2013 წლის 19 სექტემბერს, 18:00 საათზე ილიას სახელმწიფო უნივერსიტეტში. შეხვედრა გაიმართება კითხვა-პასუხის ფორმატში. პოტენციურ აპლიკანტებს საშუალება ექნებათ წარმოადგინონ კითხვები აპლიკაციის, ბიუჯეტის თაობაზე, პროექტის სამეცნოერო ნაწილზე და პროექტთან დაკავშირებულ სხვა საკითხებზე.
კითხვებს უპასუხებენ პროგრამის კოორდინატორი დენის დაფლონი და პროგრამის საქართველოს სამსახურის კოორდინატორი, გიგა ზედანია.
შეხვედრა წარიმართება ინგლისურ ენაზე.
მისამართი: ილიას სახელმწიფო უნივერსიტეტი. ი .ჭავჭავაძის 32. აუდიტორია 101.

„რისი გაკეთება არ შეუძლიათ კომპიუტერებს
2013-09-16 09:55
სავლე წერეთლის სახელობის ფილოსოფიის ინსტიტუტი გაცნობებთ, რომ ამა წლის 18 სექტემბერს 17:00 ილიას სახელმწიფო უნივერსიტეტის G კორპუსის 106 აუდიტორიაში (გ. წერეთლის 2) ბერლინის ტექნიკური უნივერსიტეტის პროფესორი დოქტორი კაი ჰაუზერი წაიკითხავს საჯარო ლექციას „რისი გაკეთება არ შეუძლიათ კომპიუტერებს – ორი მიდგომა“. ლექცია შეეხება ხელოვნური ინტელექტის შესაძლებლობებთან დაკავშირებულ თანამედროვე ფილოსოფიურ დებატებსა და არგუმენტებს. კაი ჰაუზერის კვლევითი სფერო არის მეცნიერების ფილოსოფია, შემეცნების თეორია, მათემატიკური ლოგიკა.
მოხსენება წაკითხული იქნება ინგლისურ ენაზე.
დასწრება თავისუფალია.

სემინარები კვლევითი პოტენციალის გასაძლიერებლად
2013-09-18 10:48
ილიას სახელმწიფო უნივერსიტეტში გრძელდება სემინარების სერია პროექტის „კვლევების მიმართულების და მართვის გაძლიერება უნივერსიტეტში“ (Strengthening the Research Function and Management Capacity )ფარგლებში. ამჯერად, რატგერსის უნივერსიტეტის საერთაშორისო პროგრამების გრანტების ფასილიტატორი ბატონი ჯოზეფ ბროდერიკი ჩაატარებს ტრენინგ-სემინარს კვლევითი პროექტების წერასთან და საგრანტო პროექტების ადმინისტრირებასთან დაკავშირებით.
სემინარი გათვლილია პროფესორებისთვის, დოქტორანტებისთვის და უმაღლესი სასწავლო დაწესებულებების ადმინისტრაციის წარმომადგენლებისთვის. სემინარის სამუშაო ენა ინგლისურია.
სემინარი ჩატარდება ხუთშაბათს, 19 სექტემბერს, 11:00-15:00 საათამდე ილიას სახელმწიფო უნივერსიტეტის Gკორპუსში, 104-ე აუდიტორიაში
( გ. წერეთლის 2).
შუალედში გათვალისწინებულია შესვენება ყავით.
დასწრება თავისუფალია.

პროექტ CIBELES-ის შემაჯამებელი ღონისძიება
2013-09-18 11:23
გაცნობებთ, რომ მიმდინარე წლის 19 სექტემბერს ილიას სახელმწიფო უნივერსიტეტი მასპინძლობს ევროკომისიის მიერ დაფინანსებულ ტემპუსის პროექტ CIBELES-ის შემაჯამებელ ღონისძიებას.
მოგახსენებთ, რომ პროექტ CIBELES-ის მიზანია, ხელი შეუწყოს ევროკავშირის წევრ ქვეყნებსა და ცენტრალურ აზიას შორის თანამშრომლობის ფარგლებში გარემოს დაცვის მიმართულების შესწავლის გაუმჯობესებას. აღნიშნული პროექტი ითვალისწინებს უმაღლეს საგანმანათლებლო დაწესებულებებში კურიკულუმის რეფორმირება-განვითარებას გარემოს დაცვის მიმართულებით და პროფესორ-მასწავლებლების უნარ-ჩვევების ამაღლებას. CIBELES-ის პროექტში ჩართულნი არიან ევროპისა და ცენტრალური აზიის უმაღლესი საგანმანათლებლო დაწესებულებები. საქართველდან პროექტში მონაწილეობენ იაკობ გოგოებაშვილის სახელობის თელავის სახელმწიფო უნივერსიტეტი და ილიას სახელმწიფო უნივერსიტეტი. პროექტის ფარგლებში ილიას სახელმწიფო უნივერსიტეტში მომზადდა სამაგისტრო პროგრამა, ხოლო თელავის სახელმწიფო უნივერსიტეტში კი მეტყევეობის საბაკალავრო პროგრამა.
პროექტის დასკვნითი ღონისძიება გაიმართება 15:00 საათიდან 16:00 საათამდე ილიას სახელმწიფო უნივერსიტეტის 106-ე საკონფერენციო დარბაზში (გ. წერეთლის 2, G კორპუსი). აღნიშნული ღონისძიების მიზანია პროექტის შედეგების საზოგადოებისთვის წარდგენა.

ლექცია პლატონის ეროსის თეორიის გათავისების შესახებ
2013-09-18 15:57
პლატონის ეროტიკა: მისი გვიან ანტიკური იუდეურ-ქრისტიანული და წარმართული გათავისებები
23 სექტემბერს, 18:00 საათზე, 101-ე აუდიტორიაში (ი. ჭავჭავაძის გამზ. 32) გაიმართება გაბორ ბუჯასის ლექცია.
ლექცია შეეხება პლატონის ეროსის თეორიის გათავისებას, ერთი მხრივ, ძვ. აღთქმის ფსევდოეპიგრაფიკულ მოთხრობაში ,,იოსები და ასინეთი” და მეორე მხრივ, იულიანე განდგომილის ჰიმნში ღმერთების დედის მიმართ. ყურადღების ცენტრში იქნება ეროსისა და ალეგორიის ურთიერთობა ორ სხვადასხვა, იუდეურ-ქრისტიანულ და წარმართულ, კონტექსტში.
გაბორ ბუჯასმა დოქტორის ხარისხით დაამთავრა ლუვენის კათოლიკური უნივერსიტეტი. ამჟამად არის ბუდაპეშტის ეტვოშ ლორანდის უნივერსიტეტის ფაკულტეტის წევრი (ასირიოლოგიისა და ებრაულის კათედრა) და ლექტორი ბუდაპეშტის ცენტრალური ევროპის უნივერსიტეტში. მისი კვლევის მიმართულებებია: კლასიკური ფილოლოგია, ბიბლიური მეცნიერებები, გვიანი ანტიკური პერიოდი, პატრისტიკა, ნეოპლატონიზმი და ა.შ. ამ სფეროებში მას აქვს მნიშვნელოვანი პუბლიკაციები და მოხსენებები მრავალ საერთაშორისო კონფერენციაზე.

ჰაინრიჰ ბიოლის ფონდის სასტიპენდიო პროგრამის პრეზენტაცია
2013-09-19 15:17
23 სექტემბერს, 18:00 საათზე, ილიაუნის წიგნის მაღაზია “ლიგამუსში” (ი. ჭავჭავაძის გამზ.32) ჰაინრიჰ ბიოლის ფონდის სამხრეთ კავკასიის რეგიონული ბიურო გიწვევთ სასტიპენდიო პროგრამის პრეზენტაციაზე.
ჰაინრიჰ ბიოლის ფონდი 2003 წლიდან ყოველწლიურად ახორციელებს რეგიონულ სასტიპენდიო პროგრამას ახალგაზრდა სპეციალისტებისათვის საზოგადოებრივი და სხვა მომიჯნავე მეცნიერებების მიმართულებით სამხრეთ კავკასიის რეგიონში. პროგრამის სტიპენდიატები (არა უმეტეს 35 წლისა) საკუთარ ქვეყნებში, ცხოვრების ადგილის მიხედვით, აწარმოებენ ინდივიდუალურ ინტერდისციპლინურ კვლევებს თანამედროვე ისტორიის, პოლიტიკის, გენდერის, კრიტიკული სოციოლოგიის და მდგრადი განვითარების საკითხებზე.
სასტიპენდიო პროგრამა საგანგებოდ სამხრეთ კავკასიელი ახალგაზრდა მკვლევარებისთვისაა შექმნილი და მისი მიზანია ხელი შეუწყოს:
• ახალგაზრდა მეცნიერების მიერ ინდივიდუალური და ინტერდისციპლინური კვლევების განხორციელებას;
• ისტორიული და საზოგადოებრივი მეცნიერებების მეთოდოლოგიურ და თემატურ განახლებას;
• ახალგაზრდა მეცნიერების რეგიონული თანამშრომლობის მხარდაჭერას.
წელს ჰაინრიჰ ბიოლის ფონდის სამხრეთ კავკასიური რეგიონალური ბიურო იწყებს საბუთების მიღებას 2014 წლის კვლევით პროექტებზე დაფინანსების მოპოვებისათვის. ამასთან დაკავშირებით, ჰაინრიჰ ბიოლის ფონდს პატივი აქვს თავისი რეგიონალური სასტიპენდიო პროგრამის პრეზენტაციაზე მოიწვიოს დაინტერესებული ახალგაზრდა მკვლევარები და სამოქალაქო საზოგადოების წარმომადგენლები საქართველოში.

საბუნებისმეტყველო მეცნიერებების მასწავლებლების განათლება
2013-09-23 11:45
7 ოქტომბერს, ორშაბათს, 17.00 საათზე G 106 აუდიტორიაში გაიამრთება საჯარო ლექცია თემაზე: „საბუნებისმეტყველო მეცნიერებების მასწავლებლების განათლება: საჭიროებები და მიდგომები“. მომხსენებლები: დოქტორი რახელ მამლოკ-ნაამანი და პროფესორი რონ ნაამანი.
რახელ მამლოკ-ნაამანი არის ისრაელის ვაიცმანის სამეცნიერო ინსტიტუტის მასწავლებელთა ცენტრის ხელმძღვანელი, ხოლო რონ ნაამანი არის ამავე ინსტიტუტის ქიმიური ფიზიკის განყოფილების პროფესორი. ორივე მეცნიერი ილიას სახელმწიფო უნივერსიტეტს ევროკავშირის მიერ მე-7 ჩარჩო პროგრამის ფარგლებში დაფინანსებული პროექტის PROFILES -ის ფარგლებში სტუმრობს. ისინი ასევე ჩაატარებენ ვორქშოფს პროექტის მონაწილე მასწავლებლებთან 6 ოქტომბერს, ხოლო 5 ოქტომბერს მონაწილეობას მიიღებენ სამეცნიერო პიკნიკში.

საერთაშორისო სემინარი
2013-09-23 18:18
2-6 ოქტომბერს, 10:00-დან 18:00 საათამდე (შესვენებით), ილიას სახელმწიფო უნივერსიტეტის A101-ში (ჭავჭავაძის N32), ხელოვნების სამეცნიერო-კვლევითი ინსტიტუტის ინიციატივით, უცხოელ პარტნიორებთან ერთად, ჩატარდება უმაღლესი სახელოვნებო სასწავლებლების რეჟისურისა და სამსახიობო ოსტატობის ფაკულტეტების პედაგოგთა საერთაშორისო სემინარი.
სემინარს უძღვება ცნობილი გერმანელი პედაგოგი და რეჟისორი – იური ალშიცი
დამატებითი ინფორმაციისთვის დაგვიკავშირდით: ari@iliauni.edu.ge
ი. ალშიცი ( J. Alschitz, პროფესორი,დოქტორი) – თეატრალური ხელოვნების ერთ-ერთი ყველაზე ცნობილი და მოთხოვნადი პედაგოგი. მისი მოსწავლეები მუშაობენ მთელს მსოფლიოში. ის ცნობილია როგორც თეატრის მკვლევარი, არის მრავალი წიგნის ავტორი თეატრალური პედაგოგიკის შესახებ. მან დაამთავრა გიტისის რეჟისურის ფაკულტეტი. ის იყო ცნობილი პედაგოგების, მ. ბუტკევიჩის, ა. ვასილევის მოწაფე. სარეჟისორო კარიერა საბჭოთა კავშირის დიდ თეატრებში დაიწყო. 1987 წელს, მოსკოვში, მონაწილეობა მიიღო ა. ვასილევის თეატრის „დრამატული ხელოვნების სკოლის“ გახსნაში, საიდანაც დაიწყო პედაგოგიური კარიერა. ასევე ასწავლის გიტისის რეჟისურის ფაკულტეტზე.
1987 წლიდან მონაწილეობს მსოფლიო დონის თეატრალურ ფესტივალებში, ხელმძღვანელობს საკუთარ პროექტებს, დგამს სპექტაკლებს.
1992 წლიდან საცხოვრებლად გადადის გერმანიაში. ამ პერიოდიდან მთლიანად ერთვება პედაგოგიურ ძიებებში. მუშაობს თეატრებში, უნივერსიტეტებში, სკანდინავიის, აღმოსავლეთ და დასავლეთ ევროპის, აზიის, ჩრდილო და სამხრეთ ამერიკის დიდ თეატრალურ სასწავლებლებში. 1995 წელს ბერლინში, ალშიცმა შექმნა აკტ-ზენტი (AKT-ZENT – თეატრალური განათლებისა და თრენინგის ცენტრი), რომლის უცვლელი ხელმძღვანელია. 1998 წლიდან ხელმძღვანელობს EATC-ის „თეატრალური ლაბორატორიების ევროპულ ქსელს“, რომელიც აერთიანებს შვეციის, იტალიისა, საფრანგეთის თეატრალური განათლებისა და თრენინგის ცენტრებს. მის მიერ ჩატარებული კვლევები აღიარებულია ევროკავშირის მიერ. ის ხშირად ღებულობს გრანტებს ევროკავშირიდან თეატრალური განათლების კვლევებისთვის.
1999 წლიდან ი. ალშიცი არის ორგანიზატორი და ხელმძღვანელი მსოფლიოში პირველი საერთაშორისო თეატრალური თრენინგ-ფესტივალის „მეთოდიკა“ (1999, 2001, 2003, 2007, 2009, 2012). მასში მონაწილეობენ მსოფლიოს საუკეთესო რეჟისორ-პედაგოგები. 2003 წელს ი. ალშიცმა გიტისში დაიცვა სადოქტორო დისერტაცია. 2004 წლიდან „აკტ-ზენტი“, თეატრის საერთაშორიო ინსტიტუტის დაკვეთით, ატარებს განათლებისა და თრენინგის კვლევას.
2003 წელს მისი პროექტი „მსოფლიო ლაბორატორია/თეატრალური თრენინგის ბიბლიოთეკა“ (WTTL) თეატრის საერთაშორისო ინსტიტუტის გენერალურმა ანსამბლეამ ჩვენი დროის ერთ-ერთ მნიშვნელოვან თეატრალურ კლველვად აღიარა. „აკტ-ზენტი“ გახდა თეატრალური კვლევის ერთადერთი საერთაშორისო ცენტრი ( ITI/UNESCO).
2012 წლიდან არის UNAM-ის უნივერსიტეტის პროფესორი და ლათინო-ამერიკის თეატრალური ხელოვნების პედაგოგების სამაგისტრო პროგრამის „სამსახიობო ოსტატობის პედაგოგის ახალი სახე“ ხელმძღვანელი. ი. ალშიცი მრავალი წიგნის ავტორია („მსახიობის გრამატიკა“ (“La Grammatica dell‘ Attore”) – 1996,1998,2001; „მსახიობის მათემატიკა“ (“La Matematica dell‘ Attore”) -2003 (Ubulibri, იტალია); „როლის ვერტიკალი“ (“Die Vertikale der Rolle”) – 2004; „ერთი როლის 40 კითხვა“ (“40 questions of one role“) -2007 (ars incognita, გერმანია); „ერთი როლის 40 კითხვა“ (”40 Questos Para um Papel), (Editora Persspectiva – ბრაზილია) – 2012; „თრენინგი სამუდამოდ“ („Training Forever!“)- 2006 (Malmo, თეატრის აკადემია, შვედეთი); „თეატრი რეჟისორის გარეშე“ (“Teatro senza regista”) -2007 (titivilus, იტალია); „თეატრი რეჟისორის გარეშე“ («Тeatro Sem Diretor») – 2012 (Galpao. Cine Horto – ბრაზილია); „თრენინგი სამუდამოდ“ (“Тренинг forever!”) – 2009, 2010, (ГИТИС-ის გამომცემლობა, რუსეთი); „სწავლების თრენინგი“ (“Teaching Training”, UNAM – მექსიკა) -2013; „დიალოგის ხელოვნება“ («The art of dialogue”) – 2011; მისი ნაშრომები თარგმნილია მრავალ ენაზე;
